**TILSYNSKAMPANJE HØSTEN 2016/VÅREN 2017**

**Gjennomføringsplan / styringsdokument**

**Regelverk: Forskrift om miljørettet helsevern i barnehager og skoler mv**

**Tema: Inneklima i skoler, forskriftas §§ 4, 13 og 19**

# Om nasjonal tilsynskampanje / bakgrunnsinformasjon

NEMFO – Nettverk for miljørettet folkehelsearbeid (tidligere Forum for miljø og helse) er en frivillig organisasjon som har som mål å styrke det helsefremmende og forebyggende miljøarbeidet på lokalt og nasjonalt plan. NEMFO mottar ingen fast driftsstøtte, men søker støtte gjennom å gjennomføre prosjekter og arrangementer.

NEMFO har tatt initiativ til en nasjonal tilsynskampanje innen miljørettet helsevern høsten 2016 /våren 2017. Styret i NEMFO har valgt følgende tema: «Inneklima eller innemiljø i skoler», med utgangspunkt i forskrift om miljørettet helsevern i barnehager og skoler m.v., hjemlet i lov om folkehelsearbeid (folkehelseloven). Det har vært nedsatt en arbeidsgruppe som har spesifisert tilsynsområdet samt utarbeidet maler og sjekklister. Tilsynskampanjen gjennomføres med støtte fra Helsedirektoratet.

**Målet** med den nasjonale tilsynskampanjen er å bidra til et enhetlig og samordnet tilsyn innenfor miljørettet helsevern. Ved å utarbeide verktøy til et ”lavterskeltilsyn” er målet at flest mulig kommuner i Norge deltar på kampanjen.

Målet er også å bidra til et større fokus på arbeidsmiljøet for barna, som et viktig folkehelsetiltak.

**Målgruppe:** tilsynsmyndighetene innen miljørettet helsevern i de ulike kommunene

**Tilsynsobjekt:** Grunnskoler, men den enkelte kommune kan velge å utvide dette til å omfatte videregående skoler.

**Hensikten** med tilsynskampanjen er å se om skolen etterlever forskrift om miljørettet helsevern i barnehager og skoler m.v. Tilsynet omfatter følgende krav:

* § 4 om internkontroll
* § 13 om rengjøring og vedlikehold
* § 19 om inneklima og luftkvalitet

**NEMFO sitt arbeid** har vært å utarbeide tilsynsmaterialet som kan brukes av kommunene. Temaet er avgrenset, tilsynsmaterialet vil bli utarbeidet på forhånd, det vil også kunne legges opp til en forenklet tilsynsmetode. For informasjon om tilsyn generelt vises det til ny Veileder for kommunens tilsyn med miljørettet helsevern (IS-2288) utarbeidet av Helsedirektoratet og ny temaveilederen for tilsyn med radon i skoler, barnehager og utleieboliger (IS-2409), utarbeidet av Strålevernet i samarbeid med Helsedirektoratet.

Det oppfordres til samarbeid mellom kommuner i form av hospitering til hverandre.

# Organisering

**Styringsgruppe:** Styret i NEMFO – nettverk for miljørettet folkehelsearbeid

Ansvar: Godkjenne tilsynsmaterialet, legge ut tilsynsmaterialet på hjemmesiden (fmh.no) samt utarbeide en oppsummeringsrapport etter endt tilsynskampanje.

**Arbeidsgruppe:** Består av to representanter fra styret samt 4 representanter fra kommunene.

Ansvar: Utarbeide forslag til materiale som inngår i tilsynskampanjen, presentere tilsynsmaterialet på nettverkets årskonferanse i mai 2016, samt bidra i etterarbeidet av tilsynskampanjen.

Deltakere i arbeidsgruppen:

* Svein Kvakland, styret og Molde kommune
* Kristin Tørum, styret og Alta kommune
* Elin Grønvold Aunet, Trondheim kommune
* Mona Yri, Tromsø kommune
* Helene Brandshaug, Bærum kommune og helseetaten i Oslo kommune
* Eva Rizi, Re kommune, interkommunal enhet i Vestfold

**Referansegruppe:** Finn Martinsen, Helsedirektoratet.

Ansvar: Gi innspill til tilsynsmaterialet som utarbeides av arbeidsgruppen samt at Helsedirektoratet bidrar med å informere om tilsynskampanjen til alle landets kommuner, og henvise til tilsynsmateriale som ligger på nettverkets hjemmeside.

**Tilsynsmyndighet miljørettet helsevern i kommuner:** Har det praktiske ansvaret med gjennomføring og oppfølging av tilsynene i den enkelte kommune.

# Bakgrunn for valg av temaet inneklima i skoler

**Forskrift om miljørettet helsevern i barnehager og skoler m.v** av 01.01.1996, hjemlet i lov om folkehelsearbeid (folkehelseloven) omhandler barn og elevers arbeidsmiljø, og har til formål å bidra til at miljøet i blant annet skole fremmer helse, trivsel, gode sosiale og miljømessige forhold samt forebygger sykdom og skade. Forskriften omhandler krav om både godkjenning av og tilsyn av skoler.

**Folkehelsemeldingen (St. melding nr 19)** omtaler barn og unges rett til et godt arbeidsmiljø. Det henvises her til kravene i forskrift om miljørettet helsevern i barnehager og skoler m.v. Manglende vedlikehold av skoler og barnehager er et folkehelseproblem.

En rekke **sentrale myndigheter har hatt fokus på inneklima i skoler**, det vises her til:

* *Helsedirektoratets og Utdanningsdirektoratet gjennomførte i 2013 en kartlegging av godkjenningsstatus for skoler.* Kartleggingen viser at mer enn 300.000 elever i Norge går på skoler som ikke er godkjente. Manglende vedlikehold av skoler og barnehager er et folkehelseproblem
* *Krafttak for bedre arbeidsmiljø i skoler 2014-2015 i regi av Helsedirektoratet, Utdanningsdirektoratet, Arbeidstilsynet og Direktoratet for Byggkvalitet.*I perioden 2014 og 2015 ble det gjennomført et landsomfattende kursprogram for kommunene i samarbeid med Fylkesmennene. Formålet med kursene har vært å øke kommunenes interesse for og kompetanse av helseskadelig innemiljø. Målet er at alle elever i skoler og barnehager får et fysisk miljø som kan godkjennes etter gjeldende lover og forskrifter.
* *Arbeidstilsynets tilsynskampanje på inneklima 2011-2012.*Arbeidstilsynet har i prosjektperioden gjennomført tilsyn med 143 kommuner/skoleeiere og 301 skoler. Alle tilsynene har vært varslet på forhånd og tilsynene har vært gjennomført etter samme mal i alle kommuner og med felles sjekklister. Rapporten fra Arbeidstilsynet (2013) konkluderer med at det fortsatt er store utfordringer ute i kommunene for å sikre forsvarlig inneklima i skolene.
* Strålevernet. Nytt regelverk med krav til radonnivåene i skoler, barnehager og utleieboliger trådte i kraft 1.1.2014. (Strålevernforskriften, § 6, femte ledd).

Foreninger som jobber med inneklima:

* Norges Astma og inneklimaforbund (NAAF) har blant annet fokus på skolenes brukermedvirkning.
* Norsk Forum for bedre innemiljø for barn har utarbeidet momentlister for skolenes inneklima

# Tilsynstemaet

Kravene som er valgt ut er følgende:

* § 4 om ansvar og internkontroll
* § 13 om rengjøring og vedlikehold
* § 19 om inneklima og luftkvalitet

Aktuelle tema er begrenset til følgende:

* Inneklima/luftkvalitet
* Ventilasjonssystemet
* Radon
* Rengjøring og vedlikehold

Den enkelte kommune kan utvide tilsynet til også å omfatte andre krav.

# Tilsynsmateriell

Tilsynsmaterialet er utarbeidet av NEMFO – nettverk for miljørettet folkehelsearbeid, i samråd med Helsedirektoratet

Følgende er utarbeidet:

* Gjennomføringsplan / styringsdokument (dette dokumentet)
* Informasjonsbrev fra lokal tilsynsmyndighet til alle skoler i kommune
* Tipsark for inneklima og renhold (vedlegges informasjonsbrevet)
* Mal for tilsynsvarsel til skoler
* Intervjuguide til bruk ved tilsynet
* Veiledning for bruk av intervjuguide
* Mal for tilsynsrapport
* Mal for pålegg om retting

Evalueringsskjema som skal sendes inn til NEMFO i etterkant av tilsynsperioden vil bli sendt ut elektronisk til alle kommuner som deltar på tilsynet.

For informasjon om tilsyn generelt vises det til ny tilsynsveileder miljørettet helsevern som er under utarbeidelse av Helsedirektoratet.

# Gjennomføring av tilsynskampanjen

NEMFO ønsker en oversikt over hvilke kommuner som deltar i tilsynskampanjen. Det bes derfor om påmelding til kampanjen til følgende e- postadresse: tilsynskampanje@nemfo.no når kommunen har bestemt seg for å delta.

**Miljørettet helsevernenhetene i Norge (kommuner, interkommunale virksomheter) har ansvaret for det praktiske arbeidet med tilsynet.**

**Veiledning vedrørende bruk av tilsynsmaterialet og gjennomføring av tilsynene**

Tilsynsmaterialet som er utarbeidet er forslag til maler som kan brukes. Den enkelte kommune må gjøre nødvendige tilpasninger og eventuelle endringer til materialet.

**Forarbeid:**

* Utsending av informasjonsbrev med faktaark om inneklima og renhold til alle skoler i egen kommune/egne kommuner om aktuell tilsynskampanje. Hensikten med å sende informasjonsbrevet til alle skoler er ønske om å få et felles fokus på inneklima i skolene. Informasjonsbrevet sendes ut to måneder før planlagt tilsynsperiode.
* Utvelgelse av hvilke skoler det skal gjennomføres tilsyn med. Bakgrunn: egen tilsynsplan, risikoforhold, godkjenningsstatus, hendelsesbasert. Den enkelte kommune velger selv antall skoler det skal føres tilsyn med og det er ikke satt noe minimumstall for tilsyn. Tilsynet må gjennomføres i perioden 01.10.16 – 01.03.17

**Tilsyn med utvalgte skoler i kommunen/kommunene:**

* Sende varsel om tilsyn ca en måned før planlagt tilsyn
* Gjennomgå mottatt dokumentasjon i forkant av tilsynet
* Gjennomføre tilsynet
* Etterarbeid etter det enkelte tilsyn (tilsynsrapport og eventuelt pålegg om retting)

**Praktisk gjennomføring av tilsynet:**

Varsel om tilsyn:

Varselet sendes til skolens leder, med kopi til skolens eier. I varselet gis det opplysninger om tilsynskampanjen samt praktisk informasjon om selve tilsynet. I varselet blir skolen bedt om å sende inn bestemte dokumenter innen en fastsatt frist. Dette blir gjort for at tilsynsmyndigheten skal være mest mulig forberedt til tilsynet.

Skolens foreldreutvalg (FAU) og elevråd vil gis mulighet til å komme med innspill til områder som ønskes belyst under tilsynet. I varselet er det også vedlagt veiledning, dette er kun tenkt til skolens egen forberedelse til tilsynet.

Selve tilsynet:

Selve tilsynet har en varighet på ca 3 timer. Det legges opp til felles gruppesamtale under tilsynet. I tillegg til å få oversikt over skolens etterlevelse av forskriftskrav, vil en slik tilnærming være et forsøk på å skape en løsningsorientert arena der forbedring og bevisstgjøring når det gjelder inneklima står i fokus. Maktbalansen blant deltagerne bør ikke være for ulik. F eks. bør ikke en renholder delta i samtalen med rektor og teknisk sjef, men heller en renholdsleder. I tillegg kommer tid til forberedelse og etterarbeid. Det er utarbeidet maler for tilsynsvarsel, intervjuguide og veiledning til intervjuguiden, tilsynsrapport, pålegg om retting.

Agenda for tilsynsmøtet vil være:

* Informasjon om tilsynet
* Samtale med deltakerne
* Befaring
* Pause hvor tilsynsmyndigheten diskuterer funn
* Sluttmøte med presentasjon av funnene for deltakerne

Deltakere ved tilsynet:

*Tilsynsmyndigheten* bør stille med to representanter. Dette kan være rådgiver miljørettet helsevern og kommuneoverlege.

I flg. folkehelselovens § 30 skal kommunens tilsyn med virksomhet og eiendom i henhold til § 9 dokumenteres særskilt, herunder uavhengighet og likebehandling i tilsynet.

*Skolen* bes om å stille med følgende personer:

* Rektor
* Ansvarlig for drift og vedlikehold/teknisk personell
* Ansvarlig for renhold/renholdsleder

Rektor kan ta med andre personer med god kjennskap til inneklimaet ved skolen ved tilsynsmøtet (f.eks verneombud, HMS-ansvarlig eller lignende)

**Etterarbeid:**

Innen 15. mars 2017 må kommuner som har deltatt sende inn rapporteringsskjema til NEMFO. Rapporteringsskjema vil bli sendt elektronisk til deltakende kommuner. Hensikten med rapporteringen er å samle erfaringer fra en slik samordnet kampanje og kunne vurdere tilsynsmetodikk etc.

**Under følger en oppsummert oversikt over oppgaver som ligger til kommuner som deltar i nasjonal tilsynskampanje:**

|  |  |  |
| --- | --- | --- |
| **Hva**  | **Plan for gjennomføring** | **Navn og nummer på dokumentet**  |
| Sende e- post til NEMFO om kommunene deltakelse i tilsynskampanjen, e- post: tilsynskampanje@nemfo.no | Når kommunen har bestemt seg for å delta  |  |
| Utsendelse av informasjonsbrev til alle skoler i egen kommune/egne kommuner om aktuelle tilsynskampanje  | To måneder før planlagt tilsynsperiode  | Informasjonsbrev (Dok 1)Tipsark - inneklima (Dok 1a)Tipsark - renhold (Dok 1b) |
| Utvelgelse av hvilke skoler det skal føres tilsyn med  |  |  |
| Sende ut varsel om tilsyn til den enkelte skole  | Ca. 1 måned før planlagt tilsyn  | Varsel om tilsyn (Dok 2) |
| Gjennomgå mottatt dokumentasjon i forkant av tilsynet |  |  |
| Gjennomføre tilsyn av skoler  | Perioden 1.10.16 – 1.03.17 | Intervjuguide (Dok 3) |
| Skrive tilsynsrapport til den enkelte skole som det har vært tilsyn med  |  | Tilsynsrapport (Dok 4) |
| Skrive pålegg om retting dersom aktuelt  |  | Pålegg om retting (Dok 5) |
| Bekrefte at gjennomførte tiltak er tilstrekkelige og at tilsynssaken avsluttes |  | Avslutning av tilsyn (Dok 6) |
| Rapportere til NEMFO  | 15.03.17 | Rapporteringsskjema sendes ut elektronisk til deltakende kommuner  |

# Informasjonsstrategi

**Helsedirektoratet**

* I forbindelse med utsending av informasjon om de nye tilsynsveilederne, miljørettet helsevern generelt og temaveilederen om radon, til alle landets kommuner, gis det også informasjon om planlagt nasjonal tilsynskampanje i regi av NEMFO. Informasjonen sendes til rådmannen med kopi til kommuneoverlege/medisinsk faglig ansvarlig/miljørettet helsevern.
* Ansvarlig for eventuell kontakt mot nasjonal media

**NEMFO:**

* Gi informasjon om tilsynskampanjen til miljørettet helsevern-miljøet/alle kommuner. E-post sendes til kommuner (postmottak), kjente regionnettverk samt fagnettverkene miclis og Yammer. I tillegg vil det bli informert om tilsynskampanjen under NEMFO sin årskonferanse om miljø og helse i Stavanger 30.-31. mai 2016 og i tidsskriftet Miljø & helse. I informasjonen må det fremkomme opplysninger om at det er ønskelig å få vite hvilke kommuner som deltar.
* Ansvarlig for at nettverkets hjemmeside, [www.nemfo.no](http://www.fmh.no), samt gruppe på Yammer inneholder alt tilsynsmateriale som kommuner kan bruke.
* Ansvarlig for å presentere oppsummeringen fra tilsynskampanjen i tidsskriftet Miljø & helse samt årskonferansen i 2017

**Kommuner / lokal tilsynsmyndighet:**

* Ansvarlig for å sende ut informasjon om tilsynskampanjen til egne skoler samt gjennomføre tilsyn ved utvalgte skoler
* Ansvarlig for eventuell kontakt mot lokal media

# Tidsplan

|  |  |  |
| --- | --- | --- |
| **Hva**  | **Plan for gjennomføring** | **Merknad**  |
| Utarbeidelse av tilsynsmaterialet  | Nov 2015 – april 2016 |  |
| Arbeidsgruppe utarbeider forslag til tilsynsmateriell. Materialet sendes styret samt referansegruppe  | 26.04.16 | Ble utført 8. april  |
| Styret i NEMFO gir tilbakemelding på tilsynsmaterialet | 10.05.16 | Sak i styremøte 27. april  |
| Arbeidsgruppe gjør eventuelle endringer | 20.05.16 |  |
| Styret i NEMFO godkjenner tilsynsmaterialet | 25.05.16 |  |
| Tilsynsmaterialet legges ut på fagnettverket Yammer for gjennomsyn for alle, og mulighet til å gi tilbakemeldinger  | 27. 05.16 |  |
| Tilsynsmaterialet presenteres på årskonferansen i Stavanger | 30. - 31.05.16 |  |
| Prøvetilsyn gjennomføres av bydelen Østensjø i Oslo  | Starten av juni 2016 |  |
| Frist for å gi tilbakemelding på tilsynsmaterialet (deltakere årskonferansen, prøvetilsyn)  | 12.06.16 |  |
| Tilsynsmaterialet legges ut på NEMFOs hjemmeside og Yammer | 20.06.16 |  |
| Informasjonsbrev fra Helsedirektoratet til alle landets kommuner om begge nye tilsynsveilederne samt forumets tilsynskampanje  | 26.06.16 |  |
| E- post fra styreleder i NEMFO til kommuner v/kommuneoverlege og miljørettet helsevern-enheter med informasjon om tilsynskampanjen samt påmelding  | 20.08.16 |  |
| Kommunene (lokal tilsynsmyndighet) sender ut informasjonsbrev til alle skoler i egen kommune / område | To måneder før planlagt tilsynsperiode  |  |
| Kommunene (lokal tilsynsmyndighet) sender ut varsel om tilsyn til utvalgte skoler  | En måned før tilsyn  |  |
| Kommunene gjennomfører tilsynene  | 01.10.16 – 01.03.17 |  |
| Kommunene har egen oppfølging av tilsynene  | Fortløpende  |  |
| Kommunene som har utført tilsyn må sende inn rapporteringsskjema til NEMFO | 15.03.17 |  |
| Arbeidsgruppen for tilsynskampanjen er ansvarlig for å skrive en oppsummeringsrapport om tilsynskampanjen  | April 2017 |  |
| Resultater fra tilsynskampanjen presenteres på NEMFO sin årskonferanse i 2017 | Mai/juni 2017 |  |

# Relevante dokumenter

* Forskrift om miljørettet helsevern i barnehager og skoler m.v.: <https://lovdata.no/dokument/SF/forskrift/1995-12-01-928>
* Miljø og helse i skolen, veileder til forskrift om miljørettet helsevern i barnehager og skoler m.v.: [https://helsedirektoratet.no/Lists/Publikasjoner/Attachments/418/Miljo-og-helse-i-skolen-Veileder-til-forskrift-om-miljørettet-helsevern-i-barnehager-og-skoler-IS-2073.pdf](https://helsedirektoratet.no/Lists/Publikasjoner/Attachments/418/Miljo-og-helse-i-skolen-Veileder-til-forskrift-om-milj%C3%B8rettet-helsevern-i-barnehager-og-skoler-IS-2073.pdf)
* Temaside om inneklima, Folkehelseinstituttet: <https://www.fhi.no/ml/miljo/inneklima/>
* Sjekkliste for inneklima i skolen, Folkehelseinstituttet:

<https://www.fhi.no/ml/miljo/inneklima/skoler/sjekkliste-for-inneklima-i-skoler/>

* Anbefalte faglige normer for inneklima, FHI: <https://www.fhi.no/globalassets/migrering/dokumenter/pdf/anbefalte-faglige-normer-for-inneklima-pdf.pdf>
* Informasjon om inneklima, NAAF: <http://www.naaf.no/no/subsites/mittinneklima/SkolenVaar/inneklimaEr/>
* Arbeidstilsynet, inneklima i norske skoler, hovedfunn: <http://www.arbeidstilsynet.no/binfil/download2.php?tid=243215>
* Veileder for kommunenes tilsyn med miljørettet helsevern (Helsedirektoratet, IS-2288): [https://helsedirektoratet.no/Lists/Publikasjoner/Attachments/1194/Veileder%20for%20kommunens%20tilsyn%20med%20miljørettet%20helsevern%20IS-2288.pdf](https://helsedirektoratet.no/Lists/Publikasjoner/Attachments/1194/Veileder%20for%20kommunens%20tilsyn%20med%20milj%C3%B8rettet%20helsevern%20IS-2288.pdf)
* Veileder i tilsyn med radon i skoler, barnehager og utleieboliger: (Statens strålevern og Helsedirektoratet, IS-2409): <https://helsedirektoratet.no/Lists/Publikasjoner/Attachments/1195/Veileder%20i%20tilsyn%20med%20radon%20i%20skoler%20barnehager%20og%20utleieboliger%20IS-2409.pdf>